JELENTKEZÉSI LAP ÉS ÖSSZEFÉRHETETLENSÉGI NYILATKOZAT
szavazatszámláló bizottsági tagok részére
a 2026. évi általános választások lebonyolításához

	Adatok
	

	Név:
	

	Születési név:
	

	Születési hely és idő:
	

	Lakcímkártyán szereplő lakcím:
	5435 Martfű,

	Személyazonosító jel:
	

	Telefonszám:
	

	E-mail cím:
	



Alulírott, szavazatszámláló bizottsági tagnak jelentkezem a 2026. évi általános választások lebonyolításához. A szavazatszámláló bizottságban való közreműködést vállalom. Tudomásul veszem, hogy amennyiben Martfű Város Önkormányzatának Képviselő-testülete szavazatszámláló bizottsági taggá választ, úgy köteles vagyok a Helyi Választási Iroda által szervezett felkészítő oktatáson részt venni, valamint a választások napján egyeztetett időpontban megjelenni és a Szavazatszámláló bizottság munkájában részt venni. Tudomásul veszem, hogy taggá történő megválasztásom esetén megbízatásom a következő általános választásra megválasztott választási bizottság alakuló üléséig tart.

Büntetőjogi felelősségem tudatában kijelentem, hogy választójoggal rendelkezem, valamint a választási eljárásról szóló, 2013. évi XXXVI. törvény (a továbbiakban: Ve.) 18. § (1) és (2) bekezdésben rögzített összeférhetetlenség személyemmel szemben nem áll fenn.

„Ve. 16. § A választási bizottság választott és megbízott tagokból áll.
17.§ (1) A 26. §-ban, a 28. §-ban, a 35. § (3) bekezdésében és a 171. § (1) bekezdésében foglaltak kivételével
a) a szavazatszámláló bizottságnak és a helyi választási bizottságnak csak a településen, közös önkormányzati hivatalhoz tartozó település választási bizottsága esetében a közös hivatalhoz tartozó bármely településen,
b) az országgyűlési egyéni választókerületi választási bizottságnak csak az országgyűlési egyéni választókerületben,
c) a területi választási bizottságnak csak a vármegyében, illetve a fővárosban,
d) a Nemzeti Választási Bizottságnak csak magyarországi lakcímmel rendelkező, a központi névjegyzékben szereplő választópolgár lehet tagja.
(2) A választási bizottság választott tagja és a Nemzeti Választási Bizottság megbízott tagja az lehet, aki az  országgyűlési képviselők választásán jelöltként indulhat.
(3) A Nemzeti Választási Bizottság választott, valamint a 27. § (1) bekezdése alapján megbízott tagja az lehet, aki jogi egyetemi diplomával rendelkezik.
(4) A választási bizottság megbízott tagja az lehet, aki az adott választáson jelöltként indulhat.
18.§ (1) A választási bizottságnak nem lehet tagja
a) a köztársasági elnök,
b) a háznagy,
c) képviselő,
d) alpolgármester,
e) jegyző,
f) másik választási bizottság tagja, választási iroda tagja,
g) a Magyar Honvédséggel szolgálati jogviszonyban álló hivatásos és szerződéses katona, továbbá  a tényleges szolgálatot ellátó önkéntes tartalékos katona, valamint
h) jelölt.
(2) Nem lehet a – szavazatszámláló bizottság kivételével - a választási bizottság választott tagja az (1) bekezdésben foglaltakon túl
a) párt tagja,
b) a választókerületben jelöltet állító jelölő szervezet tagja,
c) a választókerületben induló jelölt hozzátartozója,
d) a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott, a munkavállaló, az egészségügyi szolgálati jogviszonyban, valamint a köznevelési foglalkoztatotti jogviszonyban álló személy kivételével.
(2/a) A szavazatszámláló bizottság választott tagjára is alkalmazni kell a (2) bekezdés a) és d) pontja szerinti rendelkezést. A szavazatszámláló bizottságnak az a választott tagja, akivel szemben a (2) bekezdés b) vagy c) pontja szerinti összeférhetetlenség egy adott választáson fennáll, a szavazatszámláló bizottság munkájában azon a választáson nem vehet részt.
(3) Az (1) bekezdés f) pontja szerinti összeférhetetlenségi ok nem vonatkozik
a) az országgyűlési egyéni választókerületi választási bizottság tagjára, ha az egy szavazókörrel rendelkező településen működő helyi választási bizottság kivételével az országgyűlési egyéni választókerület területén fekvő településen működő helyi választási bizottság tagjává választják, valamint
b) az egy szavazókörrel rendelkező településen működő helyi választási bizottság kivételével az országgyűlési egyéni választókerület területén fekvő településen működő helyi választási bizottság tagjára, ha az országgyűlési egyéni választókerületi választási bizottság tagjává választják.
(4) A választási bizottság választott tagjának, póttagjának javasolt választópolgár a megválasztása előtt, a megbízott tag legkésőbb az eskütételét megelőzően írásban nyilatkozik arról, hogy vele szemben nem áll fenn összeférhetetlenség. A választási bizottság tagja, póttagja a vele szemben felmerült összeférhetetlenség tényét köteles haladéktalanul közölni a választási bizottság mellett működő választási iroda vezetőjével, továbbá bejelenteni a választási bizottság soron következő ülésén.”
[bookmark: _GoBack]Tudomásul veszem, hogy a Ve. 24.§-nak megfelelően a szavazatszámláló bizottságok tagjait a szükséges számban a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg, személyükre a helyi választási iroda vezetője tesz indítványt.

A helyi választási iroda vezetője a választás kitűzését követően, legkésőbb a szavazást megelőző harmadik napon osztja be a megválasztott tagokat az adott választásra a szavazatszámláló bizottságokba. A beosztást a helyi választási iroda vezetője – a szavazás napja kivételével – bármikor módosíthatja.

Amennyiben, velem szemben jelen nyilatkozat aláírását követően kizárási ok merül fel, azt haladéktalanul írásban bejelentem a Helyi Választási Iroda vezetőjének.
Büntetőjogi felelősségem tudatában kijelentem, hogy a közölt adatok a valóságnak megfelelnek.

Nyilatkozom, hogy a www.martfu.hu honlapon található adatkezelési tájékoztatót megismertem, annak tartalmát elfogadom és tudomással bírok arról, hogy személyes adataimat a szavazatszámláló bizottsági tagsághoz kapcsolódóan az ott megjelölt adatkezelő az ott felsorolt célokból és feltételekkel kezeli.

Martfű, 2026.	
		

	aláírás
Figyelem!

A jelentkezési lap leadása nem jelenti az automatikus megválasztást. (Ve. 24.§ (1) bekezdés).

Leadás határideje és módja: A jelentkezési lap benyújtási határideje: 2026. február 16., a Martfűi Polgármesteri Hivatalnál leadva, vagy a titkarsag@ph.martfu.hu e-mail címre szkennelve beküldve, vagy postai úton feladva úgy, hogy a jelzett határidőig beérkezzen az alábbi címre: 5435 Martfű, Szent István tér 1. Martfűi Polgármesteri Hivatal, Helyi Választási Iroda)
